|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 25.jūlijā** | **Nr. GND/2024/422** |
|  | **(protokols Nr.15; 49.p)** |

**Par Gulbenes novada pašvaldības iestāžu rīkoto pasākumu un nometņu maksas pakalpojumiem**

Gulbenes novada pašvaldības dome 2024.gada 27.jūnijā pieņēma lēmumu Nr. GND/2024/344 “Par Gulbenes novada pašvaldības iestāžu rīkoto bērnu un jauniešu nometņu un pasākumu maksas pakalpojumiem” (protokols Nr.14; 107.p). Ņemot vērā, ka bērniem un jauniešiem pašvaldības rīkotajās nometnēs nepieciešams nodrošināt pilnvērtīgāku ēdienkarti, Gulbenes novada Centrālās pārvaldes Finanšu nodaļa ir veikusi pārrēķinu produktu izmaksām brokastīm, pusdienām, launagam un vakariņām vienā dienā Gulbenes novada izglītības iestāžu ēdnīcās.

Pārrēķins ir veikts, pamatojoties uz plānotajiem 2024.gada pašvaldības budžeta izdevumiem. Plānots apstiprināt atsevišķi Gulbenes novada pašvaldības izglītības iestāžu rīkoto bērnu un jauniešu nometņu un pasākumu maksas pakalpojumu cenrādi un Gulbenes novada pašvaldības iestāžu rīkoto pasākumu un sporta nometņu maksas pakalpojumu cenrādi.

Pamatojoties uz Pašvaldību likuma 4. panta pirmās daļas 6.punktu pašvaldības autonomā funkcija ir īstenot veselīga dzīvesveida veicināšanas pasākumus, 4. panta pirmās daļas 7.punkts nosaka, ka viena no pašvaldības autonomajā funkcijām ir atbalstīt sportistu darbību un sniegt atbalstu sporta pasākumu organizēšanai, 4. panta pirmās daļas 8.punkts nosaka, ka pašvaldības autonomā funkcija ir veikt darbu ar jaunatni, savukārt 4. panta pirmās daļas 11.punkts nosaka, ka pašvaldībai ir jāīsteno bērnu tiesību un interešu aizsardzība.

Pamatojoties uz Pašvaldību likuma 10.panta pirmās daļas 21.punktu, kas nosaka, ka domes kompetencē ir pieņemt lēmumus citos ārējos normatīvajos aktos paredzētajos gadījumos, Gulbenes novada pašvaldības domes 2018.gada 29.marta noteikumiem Nr.8 “Gulbenes novada domes, tās iestāžu un struktūrvienību sniegto maksas pakalpojumu izcenojumu aprēķināšanas metodika un apstiprināšanas kārtība” (protokols Nr.4, 46.§), Pievienotās vērtības nodokļa likuma 52.panta pirmās daļas 12. punktu, kā arī Gulbenes novada pašvaldības domes Finanšu komitejas ieteikumu, atklāti balsojot: ar 13 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. APSTIPRINĀT Gulbenes novada pašvaldības iestāžu rīkoto pasākumu un sporta nometņu maksas pakalpojumu cenrādi (1.pielikums).
2. APSTIPRINĀT Gulbenes novada pašvaldības izglītības iestāžu rīkoto bērnu un jauniešu nometņu un pasākumu maksas pakalpojumu cenrādi (2.pielikums).
3. Atbildīgos par lēmuma izpildi noteikt Gulbenes novada pašvaldības iestāžu vadītājus.
4. ATZĪT par spēku zaudējušu Gulbenes novada pašvaldības domes 2024.gada 27.jūnija lēmumu Nr. GND/2024/344 “Par Gulbenes novada pašvaldības iestāžu rīkoto bērnu un jauniešu nometņu un pasākumu maksas pakalpojumiem “ (protokols Nr.14; 107.p).
5. Lēmums stājas spēkā ar tā pieņemšanas brīdi.

Gulbenes novada pašvaldības domes priekšsēdētājs A.Caunītis

*1. Pielikums*

*Gulbenes novada pašvaldības domes 25.07.2024. lēmumam Nr. GND/2024/422*

**Gulbenes novada pašvaldības iestāžu rīkoto pasākumu un sporta nometņu maksas pakalpojumu cenrādis**

|  |  |  |  |  |  |
| --- | --- | --- | --- | --- | --- |
| **Nr.p.k.** | **Pakalpojuma veids** | **Mērvienība** | **Cena bez PVN** | | |
| **(EUR)** | | |
| **Ēdiena sagatavošanas izmaksas** | **Produktu izmaksas** | **Kopā** |
| 1 | **Ēdināšanas pakalpojums pasākumu un sporta nometņu dalībniekiem Gulbenes novada pašvaldības iestādēs:** | | | | |
| 1.1. | Brokastis | *1 ēdienreize* | 1,25 | 1,75 | **3,00** |
| 1.2. | Pusdienas | *1 ēdienreize* | 1,67 | 2,33 | **4,00** |
| 1.3. | Launags | *1 ēdienreize* | 0,83 | 1,17 | **2,00** |
| 1.4. | Vakariņas | *1 ēdienreize* | 1,25 | 1,75 | **3,00** |
|  | **KOPĀ** | | **5,00** | **7,00** | **12,00** |

Piezīme.

\* *Pakalpojumu neapliek ar pievienotās vērtības nodokli saskaņā ar Pievienotās vērtības nodokļa likuma 52.panta pirmās daļas 12.punktu.*

Gulbenes novada pašvaldības domes priekšsēdētājs A.Caunītis

*2. Pielikums*

*Gulbenes novada pašvaldības domes 25.07.2024. lēmumam Nr. GND/2024/422*

**Gulbenes novada pašvaldības izglītības iestāžu rīkoto bērnu un jauniešu nometņu un pasākumu maksas pakalpojumu cenrādis**

|  |  |  |  |  |  |
| --- | --- | --- | --- | --- | --- |
| **Nr.p.k.** | **Pakalpojuma veids** | **Mērvienība** | **Cena bez PVN** | | |
| **(EUR)** | | |
| **Ēdiena sagatavošanas izmaksas** | **Produktu izmaksas** | **Kopā** |
| 1 | **Ēdināšanas pakalpojums izglītības iestāžu rīkoto bērnu un jauniešu nometnēm un pasākumiem Gulbenes novada pašvaldības iestādēs:** | | | | |
| 1.1. | Brokastis | *1 ēdienreize* | 1,25 | 1,25 | **2,50** |
| 1.2. | Pusdienas | *1 ēdienreize* | 1,67 | 2,33 | **4,00** |
| 1.3. | Launags | *1 ēdienreize* | 0,83 | 0,47 | **1,30** |
| 1.4. | Vakariņas | *1 ēdienreize* | 1,25 | 0,95 | **2,20** |
|  | **KOPĀ** | | **5,00** | **5,00** | **10,00** |

Piezīme.

\* *Pakalpojumu neapliek ar pievienotās vērtības nodokli saskaņā ar Pievienotās vērtības nodokļa likuma 52.panta pirmās daļas 12.punktu.*

Gulbenes novada pašvaldības domes priekšsēdētājs A.Caunītis